रुपए के मूल्य में गिरावट के कारण जानने के लिए हमें देखना होगा कि डॉलर की सप्लाई कम क्यों है और डिमांड ज्यादा क्यों है? पहले सप्लाई को लें। डॉलर की सप्लाई का प्रमुख स्रोत हमारे निर्यात हैं। हमारे उद्यमी जब इलेक्ट्रॉनिक उपकरण अथवा गलीचे का निर्यात करते हैं तो विदेशी खरीददार उसका पेमेंट डॉलर में करते हैं। हमारे निर्यातक इन डॉलर को हमारे विदेशी मुद्रा बाजार में बेचते हैं और इनके बदले रुपए खरीदते हैं। डॉलर की सप्लाई कम होने का प्रमुख कारण यह है कि हमारे निर्यात कम हो रहे हैं। इसलिए निर्यातकों द्वारा कम मात्ना में डॉलर अर्जित किए जा रहे हैं।